[{"text_idx": "#000003", "text": "\u2018Nid yw cydraddoldeb (triniaeth gyfartal i bawb) yr un peth ag tegwch (canlyniad teg i bawb). Mae ein defnydd o\u2019r term tegwch yn cydnabod y gwahaniaeth, ac yn cyfeirio at ein hymrwymiad i\u2019r ymyrraeth fwy gweithredol y mae tegwch ei angen.\u2019"}, {"text_idx": "#000004", "text": "Lluniwyd yr ymrwymiad diwygiedig gan weithgor o Gymrodyr a ddefnyddiodd ganfyddiadau adroddiad annibynnol i\u2019n cofnod blaenorol ar Amrywiaeth, Ecwiti a Chynwhysiant."}, {"text_idx": "#000005", "text": "Mae cynnydd sylweddol wedi bod yn y flwyddyn ddiwethaf o ran gwella\u2019r cydbwysedd rhwng y rhywiau rhwng Cymrodyr newydd o fewn y Gymdeithas. Roedd menywod yn cynnwys ychydig o dan 50% o\u2019r nifer a gafodd eu derbyn yn 2022. Y nod, sydd yn cael ei nodi yn yr ymrwymiad Amrywiaeth, Tegwch a Chynhwysiant newydd, yw cael rhaniad o 50/50 ar gyfer enwebiadau ar gyfer Cymrodoriaeth o flwyddyn i flwyddyn."}, {"text_idx": "#000006", "text": "\u201cRydyn ni wrth ein bodd gyda\u2019r cynnydd mae\u2019r Gymdeithas wedi\u2019i wneud mewn nifer o feysydd,\u201d meddai\u2019r Prif Weithredwr, Olivia Harrison."}, {"text_idx": "#000007", "text": "\u201cFodd bynnag, mae mwy i\u2019w wneud, ac mae ein datganiad Amrywiaeth, Tegwch a Chynhwysiant newydd yn dangos ein bwriad."}, {"text_idx": "#000008", "text": "\u201cEr enghraifft, rydym yn gwybod bod yn rhaid i ni wella ein cofnod yn sylweddol ar grwpiau ethnigrwydd sydd wedi\u2019u tangynrychioli o fewn Cymrodoriaeth y Gymdeithas."}, {"text_idx": "#000009", "text": "\u201cMae\u2019r ffocws ar tegwch yn arbennig o bwysig, ac rydym yn falch o\u2019i weld yn cysylltu a\u0302 neges Diwrnod Rhyngwladol y Menywod eleni. Mae cydnabyddiaeth gynyddol o\u2019r angen i unioni\u2019r annhegwch sydd wedi cronni dros y blynyddoedd. Rydym wedi ymrwymo i flaenoriaethu a chynnwys grwpiau sydd wedi\u2019u tangynrychioli yn y Gymdeithas a\u2019n gwaith, ac i gymryd camau wedi\u2019u targedu lle bo angen i sicrhau canlyniadau gwell i bawb.\u201d"}, {"text_idx": "#000010", "text": "Fel rhan o\u2019r broses o wella, bydd yr holl Gymrodyr yn cael cais i lenwi arolwg Amrywiaeth, Tegwch a Chynhwysiant dienw, a fydd yn helpu i ddarparu data pwysig i fesur y cynnydd sydd angen i ni ei wneud."}, {"text_idx": "#000011", "text": "\u201cEfallai bod rhywfaint o\u2019r gwaith rydyn ni\u2019n ei wneud yn fewnol yn ymddangos yn sych ac yn dechnegol,\u201d meddai Olivia Harrison. \u201cFodd bynnag, mae\u2019r wybodaeth rydym yn ei chasglu yn bwysig er mwyn i ni fod yn atebol, ac i fesur p\u2019un a ydym yn gwneud cynnydd ar ein hymrwymiadau.\u201d"}, {"text_idx": "#000015", "text": "Website by: Mike Leach Creative"}, {"text_idx": "#000016", "text": "Our survey software is powered by SmartSurvey"}]